# OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA GRADA MALOG LOŠINJA ZA 2024. GODINU

Zakonom o proračunu („Narodne novine“ br.144/21) i Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23) propisana je obveza upravnog tijela za financije da izradi godišnji izvještaj o izvršenju proračuna, te obveza gradonačelnika da izvještaj podnese gradskom vijeću na usvajanje, do 31. svibnja tekuće godine.

Člancima 76.-80. Zakona o proračunu i člancima 4.-29. Pravilnika o polugodišnjem i godišnjem izvještaju o izvršenju proračuna i financijskog plana utvrđeno je da godišnji izvještaj sadrži:

* opći dio godišnjeg izvještaja koji čini - sažetak Računa prihoda i rashoda i Računa financiranja i Račun prihoda i rashoda i Račun financiranja
* posebni dio godišnjeg izvještaja koji čini -izvršenje rashoda i izdataka po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata,
* obrazloženje općeg i posebnog dijela godišnjeg izvještaja,
* posebne izvještaje:
  1. izvještaj o korištenju proračunske zalihe
  2. izvještaj o korištenju sredstava fondova Europske unije
  3. izvještaj o zaduživanju na domaćem i stranom tržištu novca i kapitala,
  4. izvještaj o danim zajmovima i potraživanjima po danim zajmovima
  5. izvještaj o danim jamstvima i plaćanjima po protestiranim jamstvima i
  6. izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

U skladu s odredbama Zakona i Pravilnika, u općem i posebnom dijelu Proračuna prezentirani su podaci o planiranim prihodima i primicima, te rashodima i izdacima kroz Izvorni plan te podaci o njihovom izvršenju u razdoblju od 01.01.-31.12.2024. godine. U općem dijelu su prikazani i usporedni podaci sa izvršenjem Proračuna u 2023. godini.

**OPĆI DIO**

### OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA GRADA MALOG LOŠINJA U 2023. GODINI

Financiranje javnih rashoda tijekom 2024. godine ostvareno je temeljem sljedećih financijskih dokumenata:

* + - * 22. prosinca 2023. god. donesen je Proračun Grada Malog Lošinja za 2024. godinu s projekcijama za 2025. i 2026.god.(“Službene novine PGŽ”, br. 49/23);
      * 02. kolovoza 2024.god. donesene su I izmjene i dopune Proračuna Grada Malog Lošinja za 2024. godinu („Službene novine PGŽ“, br.34/24);
      * 18. prosinca 2024. god. donesene su II izmjene i dopune Proračuna Grada Malog Lošinja za 2024. godinu (“Službene novine PGŽ, br. 53/24)
      * Odluke o izvršavanju Proračuna Grada Malog Lošinja za 2024. godinu („Službene novine Primorsko-goranske županije“br. 49/23).

U izradi godišnjeg izvještaja korišteni su podaci iz Financijskog izvještaja Grada Malog Lošinja za razdoblje od 01.01. do 31.12.2024. godine.

Proračun Grada Malog Lošinja ostvario je u 2024. godini ukupno 18.603.462,44 eura prihoda i primitaka, te je izvršeno ukupno 17.070.809,19 eura rashoda i izdataka. U odnosu na prethodnu godinu ukupni prihodi i primici su veći za 34 %, a ukupni rashodi i izdaci su veći za 27%.

1. **PRIHODI I PRIMICI**

Prihodi se temeljno klasificiraju na prihode poslovanja (tekući prihodi) i prihode od prodaje nefinancijske imovine (kapitalni prihodi).

Konsolidirani Proračun Grada Malog Lošinja sadrži sve prihode proračuna i proračunskih korisnika uključujući i njihove vlastite, namjenske prihode i pomoći nadležnog i nenadležnih proračuna.

Planirani prihodi i primici Proračuna Grada Malog Lošinja za 2024. godinu iznose 24.490.544,60 eura, a ostvareni su u iznosu od 18.603.462,44 eura odnosno 76 % plana.

*Tablica 1.* **Ostvarenje prihoda i primitaka u 2024. godini u usporedbi s godišnjim planom i ostvarenjem u 2023.godini**

|  |  |  |  |  |  |
| --- | --- | --- | --- | --- | --- |
| **PRIHODI** | **IZVRŠENJE 2023.** | **IZVORNI PLAN 2024.** | **IZVRŠENJE 2024.** | **INDEKS (3/1)** | **INDEKS (3/2)** |
|  | (1) | (2) | (3) | (4) | (5) |
| **PRIHODI POSLOVANJA** | **12.595.547,59** | **21.153.244,60** | **17.487.467,50** | **138,84** | **82,67** |
| Prihodi od poreza | 5.990.319,88 | 9.031.391,21 | 8.864.515,24 | 147,98 | 98,15 |
| Pomoći | 1.734.713,06 | 4.662.917,39 | 1.503.490,67 | 86,67 | 32,24 |
| Prihodi od imovine | 1.463.879,59 | 2.291.633,00 | 2.048.076,28 | 139,91 | 89,37 |
| Prihodi od upravnih i administrativnih pristojbi, prostojbi po posebnim propisima i naknada | 3.037.102,84 | 3.658.800,00 | 3.537.187,46 | 116,47 | 96,68 |
| Prihodi od prodaje proizvoda i robe te pruženih usluga i prihodi od donacija | 346.855,84 | 1.469.703,00 | 1.508.409,29 | 434,88 | 102,63 |
| Prihodi iz nadležnog proračuna i od HZZO-a temeljem ugovornih obveza | 91,07 | 300,00 | 0,00 | 0,00 | 0,00 |
| Kazne, upravne mjere i ostali prihodi | 22.585,31 | 38.500,00 | 25.788,56 | 114,18 | 66,98 |
| **PRIHODI OD PRODAJE NEFINANCIJSKE IMOVINE** | **500.200,60** | **442.300,00** | **215.994,94** | **43,18** | **48,83** |
| Prihodi od prodaje neproizvedene dugotrajne imovine | 234.487,24 | 250.000,00 | 141.077,36 | 60,16 | 56,43 |
| Prihodi od prodaje proizvedene dugotrajne imovine | 265.713,36 | 192.300,00 | 74.917,58 | 28,19 | 38,96 |
| **PRIMICI OD FINANCIJSKE IMOVINE I ZADUŽIVANJA** | **809.140,04** | **2.895.000,00** | **900.000,00** | **0,00** | **0,00** |
| Primici od zaduživanja | 809.140,04 | 2.895.000,00 | 900.000,00 | 0,00 | 0,00 |
| **SVEUKUPNO** | **13.904.888,23** | **24.490.544,60** | **18.603.462,44** | **133,79** | **75,96** |

1. **PRIHODI POSLOVANJA**

Prihodi poslovanja planirani su u iznosu od 21.153.244,60 eura, a u 2024. godini ostvareni su u iznosu od 17.487.467,50 eura, što čini 83 % plana, te su za 39% veći u odnosu na ostvarenje 2023. godine.

Unutar ove skupine prihoda, pojedine vrste prihoda ostvarene su kako slijedi:

* 1. **Prihodi od poreza**

Prihodi od poreza po ostvarenju predstavljaju najznačajniju kategoriju prihoda. Planirani su u iznosu od 9.031.391,21 eura, a realizirani u 2024. godini u iznosu od 8.864.515,24 eura pri čemu je plan ostvaren sa 98 %. U odnosu na prethodnu godinu veći su za 48%.

* + 1. **Porez i prirez na dohodak**

Najznačajniji porezni prihod je prihod od poreza i prireza na dohodak. Godišnji plan ovih prihoda iznosi 5.423.791,21 eura, a plan je ostvaren sa 98%, što iznosi 5.323.060,51 eura. U odnosu na prethodnu godinu ostvaren je rast za 26%.

* + 1. **Porez na imovinu**

U 2024. godini prihodi od poreza na imovinu ostvareni su u iznosu od 3.229.627,77 eura ili 100,09% plana. U odnosu na 2023. godinu ovi prihodi su veći za 118%. Unutar ove vrste prihoda su stalni porezi na imovinu – porez na kuće za odmor i porez na javne površine, te povremeni porezi na imovinu. Povećanje se najvećim dijelom odnosi na porez na kuće za odmor koji je povećan sa 2 EUR/m2 na 5 EUR/m2 Odlukom o II. izmjenama Odluke o porezima Grada Malog Lošinja (SN PGŽ-a 49/23) koja je na snazi od 01.01.2024.

* + 1. **Porez na robu i usluge**

Porez na robu i usluge (porez na potrošnju alkoholnih i bezalkoholnih pića) u izvještajnom razdoblju ostvaren je u iznosu od 311.826,96 eura ili 82 % plana, što je u odnosu na 2023. godinu povećanje od 7,2%.

* 1. **Pomoći iz inozemstva i od subjekata unutar općeg proračuna**

Pomoći iz inozemstva i od subjekata unutar općeg proračuna planirane su u iznosu od 4.662.917,39 eura, a u izvještajnom razdoblju ostvareno je 1.503.490,67 eura, odnosno 32,2% plana, i za 13% manje u odnosu na ostvarenje u 2023. godini. Odstupanja od plana najvećim dijelom se odnosi na kapitalne projekte: sanacija deponija Kalvarija (2.608.380,00 eura) i dječji vrtić Mrav (500.000,00 eura) koji su planirani isključivo radi mogućnosti provedbe postupaka javne nabave.

* + 1. **Pomoći od međunarodnih organizacija te institucija i tijela EU**

Pomoći od međunarodnih organizacija te institucija i tijela EU nisu realizirane u 2024. godini.

* + 1. **Pomoći proračunu iz drugih proračuna**

Tekuće i kapitalne pomoći iz proračuna ostvarene su u ukupnom iznosu od 841.545,70 eura, odnosno 22% plana, što je za 27% manje u odnosu na prethodnu godinu.

*Tekuće pomoći* iz proračuna (državne, županijske, općinske) realizirane sa:

-15.614,48 eura za sufinanciranje korisnika socijalne skrbi koji se griju na drva od Ministarstva rada,mirovinskog sustava, obitelji i socijalne politike (746,48 eura), sredstva od Primorsko-goranske županije-refundacija troškova za prijevoz onkoloških bolesnika (14.868 eura).

*Kapitalne pomoći* iz proračuna ostvarene su u iznosu od 825.931,22 eura i to:

-za projekt Aleja lošinjskih kapetana od FLAGA Vela vrata- 65.000,00 eura;

-za ˝Razvoj i poboljšanje kvalitete i dostupnosti infrastrukture na dijelu poduzetničke zone Kalvarija˝ 51.458,47 eura;

-za sanaciju Osorskih bedema od Ministarstva kulture i medija 99.892,50 eura,

-za sanaciju odlagališta komunalnog otpada od Fonda za zaštitu okoliša i energetsku učinkovitost 62.180,25 eura;

-za uređenje društvenog doma u Beleju-faza II od Ministarstva regionalnog razvoja i fondova EU 50.900,00 eura;

-za sanaciju društvenog doma Ilovik od Ministarstva regionalnog razvoja i fondova EU 23.400,00 eura;

-za šetnicu na otoku Susku-uvala Bok od Ministarstva mora, prometa i infrastrukture 250.000 eura;

-za parterno uređenje u uvali Spiaža na otoku Susku od Ministarstva regionalnog razvoja i EU fondova 84.500,00 eura;

-za sportsko igralište u Velom Lošinju od Ministarstva regionalnog razvoja i fondova EU 53.600,00 eura;

-za uređenje kino dvorane u Velom Lošinju od Ministarstva kulture i medija 40.000,00 eura;

-za Mlin za masline-Karvoski torać na otoku Unije od Ministarstva kulture i medija 45.000,00 eura.

* + 1. **Pomoći izravnanja za decentralizirane funkcije**

Tekuće pomoći izravnanja za decentralizirane funkcije vatrogastva ostvarene su u iznosu od 356.831,52 eura što je 84% planiranog. Ova vrsta pomoći ostvarena je sa 3% više u odnosu na prethodnu godinu.

* + 1. **Pomoći proračunskim korisnicima iz proračuna koji im nije nadležan**

Ova vrsta prihoda ostvarena je u visini 305.113,45 eura ili 97% plana i za 33% je veća od ostvarenja u prethodnoj godini (pomoći Ministarstva kulture za Muzej Apoksiomen i Osorske glazbene večeri te nabavu knjiga i sufinanciranje programa za darovitu djecu i djecu predškolske dobi, kao i za fiskalnu održivost dječjih vrtića). Povećanje se uglavnom odnosi na prihode za fiskalnu održivost dječjih vrtića.

* 1. **Prihodi od imovine**

Prihodi od imovine planirani su u iznosu od 2.291.633,00 eura, od čega je u 2024. godini ostvareno 2.048.076,28 eura ili 89% u odnosu na plan, što je za 12% više u odnosu na prethodnu godinu. Ovi prihodi se najvećim dijelom odnose na prihode od zakupa poslovnih prostora i javnih površina.

* + 1. **Prihodi od financijske imovine**

Prihodi od financijske imovine su kamate (za dane zajmove, po vrijednosnim papirima, na oročena sredstva i depozite po viđenju, zatezne kamate), pozitivne tečajne razlike, dividende, dobit trgovačkih društava, banaka i ostalih financijskih institucija, a u 2024. godini realizirani su iznosom od 125.202,60 eura što se uglavnom odnosi na prihode iz dobiti trgovačkog društva Vodoopskrba i odvodnja Cres Lošinj.

* + 1. **Prihodi od nefinancijske imovine**

U ovu skupinu prihoda spadaju naknade za koncesije, prihodi od zakupa i iznajmljivanja imovine i naknada za korištenje nefinancijske imovine. U 2024. godini ostvareni su u visini od 1.922.873,68 eura, odnosno 89% plana i za 31% su veći u odnosu na ostvarenje u prethodnoj godini. Najveći iznos (1.581.658,82 eura) realiziran je iz kategorije prihoda od zakupa i iznajmljivanja imovine, pri čemu su prihodi od zakupa poslovnih objekata najznačajnija stavka.

* 1. **Prihodi od upravnih i administrativnih pristojbi, pristojbi po posebnim propisima i naknada**

Navedena vrsta prihoda ostvarena je u iznosu 3.537.187,46 eura i čini 97% plana. U odnosu na realizaciju iz 2023. godine veći su za 16%. Unutar strukture ove vrste prihoda najznačajnije je ostvarenje prihoda od komunalne naknade.

* + 1. **Upravne i administrativne pristojbe**

Prihodi od upravnih i administrativnih pristojbi ostvareni su u iznosu od 476.175,19 eura ili 86 % plana. Ostvarenje ove vrste prihoda je povećano je za 18 % u odnosu na prethodnu godinu. Naplaćena sredstva odnose se na gradske i općinske upravne pristojbe i naknade za legalizacije nezakonito izgrađenih građevina, te najvećim dijelom na turističku pristojbu (474.915,93 eura).

* + 1. **Prihodi po posebnim propisima**

Prihodi po posebnim propisima ostvareni su u iznosu od 339.234,26 eura (78,29% plana) i na u odnosu na ostvarenje u 2023. godini veći su za 27%. Ovi prihodi se odnose na doprinose za šume, prihode vodnog gospodarstva i ostale nespomenute prihode (povrati sredstava u proračun, prihodi po presudama, nagodbe).

* + 1. **Komunalni doprinosi i naknade**

Ove vrste prihoda osim komunalnog doprinosa i komunalne naknade obuhvaćaju i naknade za priključak, a ostvarene su u visini od 2.629.235,42 eura ili 98 % od plana, te za 15% više nego 2023. godine.

Komunalni doprinosi su novčana javna davanja koja se plaćaju za građenje i korištenje objekata i uređaja komunalne infrastrukture, a ostvareni su u iznosu od 197.236,85 eura ili 86% plana.

Komunalna naknada je prihod proračuna jedinica lokalne samouprave namijenjen financiranju obavljanja komunalnih djelatnosti, a ostvarena je u iznosu od 2.431.998,57 eura ili 99 % godišnjeg plana, što je za 15% više od ostvarenja u odnosu na prethodnu godinu.

* 1. **Prihodi od prodaje proizvoda i robe te pruženih usluga i prihodi od donacija**

Ova vrsta prihoda uključuje donacije od pravnih i fizičkih osoba izvan opće države. Planirani iznos od 1.469.703,00 eura realiziran je sa 1.508.409,29 eura ili 102,63%, a u odnosu na 2023. godinu veći je za 1.161.553,45. eura. Povećanje se odnosi na kapitalne donacije Hrvatskih cesta za projekt Nogostup Ćunski-Kovčanje.

Prihodi od prodaje proizvoda i roba te pruženih usluga odnose se na prihode proračunskih korisnika Grada.

* 1. **Kazne, upravne mjere i ostali prihodi**

Prihodi od kazni, upravnih mjera i ostalih prihoda ostvareni su u iznosu od 25.788,56 eura ili 59% plana, što je 14% više u odnosu na 2023. godinu.

Kategorija ostalih prihoda nije realizirana u 2024. godini.

1. **PRIHODI OD PRODAJE NEFINANCIJSKE IMOVINE**

Realizacija prihoda od prodaje nefinancijske imovine iznosi 215.994,94 eura, odnosno 49% plana. U odnosu na realizaciju 2023. godine ovi prihodi su manji za 57%.

Unutar ove skupine prihoda, pojedine vrste prihoda ostvarene su kako slijedi:

* 1. **Prihodi od prodaje neproizvedene dugotrajne imovine**

Ova vrsta prihoda uključuje prihode od prodaje materijalne imovine-prirodnih bogatstava, odnosno zemljišta, a ostvareni su u iznosu od 141.077,36 eura što je 56% planirane vrijednosti i za 40% manje od ostvarenja u 2023. godini.

* 1. **Prihodi od prodaje proizvedene dugotrajne imovine**

Ova vrsta prihoda uključuje prihode od prodaje građevinskih objekata (stambeni i poslovni objekti), a ostvareno je 39 % godišnjeg plana odnosno 74.917,58 eura što je za 190.795,78 eura manje nego u 2023. godini.

1. **PRIMICI OD FINANCIJSKE IMOVINE I ZADUŽIVANJA**

Primici od zaduživanja odnose se na primljene kredite i zajmove od kreditnih i ostalih financijskih institucija izvan javnog sektora. U 2024. godini ostvareno je primitaka u visini od 900.000,00 eura koji se odnose na dugoročni kredit za kupnju stambene zgrade u Ćunskom.

1. **RASHODI I IZDACI**

Rashodi se temeljno klasificiraju na rashode poslovanja (tekući rashodi) i rashode za nabavu nefinancijske imovine (kapitalni rashodi). Rashodi poslovanja klasificiraju se na rashode za zaposlene, materijalne rashode, financijske rashode, subvencije, potpore, naknade, donacije i ostale rashode. Rashodi za nabavu nefinancijske imovine klasificiraju se po vrstama nabavljene nefinancijske imovine.

Izdaci za financijsku imovinu i otplate zajmova obuhvaćaju izdatke za: dane zajmove, vrijednosne papire, dionice i udjele u glavnici, otplatu glavnice primljenih zajmova te otplatu glavnice za izdane vrijednosne papire.

Ukupno planirani rashodi i izdaci za 2024. godinu iznose **25.172.304,42 eura** ostvareni su u iznosu od **17.070.809,19 eura** što je 68% od godišnjeg plana. U odnosu na 2023. godinu ostvareno je za 27% više rashoda i izdataka. Izdaci su ostvareni u iznosu od **734.815,61 eura,** zaotplatu glavnice za dugoročne kredite za sortirnicu i rivu Priko, te najveći dio za otplatu glavnice ESIF kredita za javnu rasvjetu (405.858,21 eura).

Rashodi i izdaci po vrsti u ukupnom iznosu sadrže rashode i izdatke jedinstvenog upravnog odjela, kao i rashode proračunskih korisnika – Dječjeg vrtića Cvrčak(2.120.266,55 eura), Pučkog otvorenog učilišta (486.976,61 eura)*,* Gradske knjižnice i čitaonice (258.902,08 eura), Lošinjski muzej (628.507,28 eura) i Javne vatrogasne postrojbe (1.154.402,34 eura). Ukupni rashodi proračunskih korisnika realizirani su u iznosu 4.649.054,88 eura (udio u ukupnom proračunu 27%).

*Tablica 2*. **Ostvarenje rashoda i izdataka Proračuna Grada Malog Lošinja za 2024. godinu, po vrstama u odnosu na godišnji plan i 2023. godinu**

|  |  |  |  |  |  |
| --- | --- | --- | --- | --- | --- |
| **RASHODI** | **IZVRŠENJE 2023.** | **IZVORNI PLAN 2024.** | **IZVRŠENJE 2024.** | **INDEKS (3/1)** | **INDEKS (3/2)** |
|  | (1) | (2) | (3) | (4) | (5) |
| **RASHODI POSLOVANJA** | **9.604.590,39** | **12.535.947,37** | **11.587.925,90** | **120,65** | **92,44** |
| Rashodi za zaposlene | 3.240.117,83 | 4.422.339,00 | 4.376.840,82 | 135,08 | 98,97 |
| Materijalni rashodi | 4.839.886,19 | 6.009.238,37 | 5.385.415,05 | 111,27 | 89,62 |
| Financijski rashodi | 75.332,05 | 90.200,00 | 73.650,93 | 97,77 | 81,65 |
| Subvencije | 188.784,26 | 153.500,00 | 155.410,33 | 82,32 | 101,24 |
| Pomoći dane u inozemstvo i unutar opće države | 125.711,00 | 191.600,00 | 201.255,81 | 160,09 | 105,04 |
| Naknade građanima i kućanstvima na temelju osiguranja i druge naknade | 375.596,26 | 647.270,00 | 470.251,43 | 125,20 | 72,65 |
| Ostali rashodi | 759.162,80 | 1.021.800,00 | 925.101,53 | 121,86 | 90,54 |
| **RASHODI ZA NABAVU NEFINANCIJSKE IMOVINE** | **3.385.255,23** | **11.912.057,05** | **4.748.067,68** | **140,26** | **39,86** |
| Rashodi za nabavu neproizvedene dugotrajne imovine | 343.825,40 | 839.901,00 | 335.083,69 | 97,46 | 39,90 |
| Rashodi za nabavu proizvedene dugotrajne imovine | 2.395.827,79 | 9.717.646,05 | 3.349.989,71 | 139,83 | 34,47 |
| Rashodi za dodatna ulaganja na nefinancijskoj imovini | 645.602,04 | 1.354.510,00 | 1.062.994,28 | 164,65 | 78,48 |
| **IZDACI ZA FINANCIJSKU IMIOVINU I OTPLATE ZAJMOVA** | **448.285,63** | **724.300,00** | **734.815,61** | **163,92** | **101,45** |
| Izdaci za otplatu glavnice primljenih kredita i zajmova | 448.285,63 | 724.300,00 | 734.815,61 | 163,92 | **101,45** |
| **SVEUKUPNO** | **13.438.131,25** | **25.172.304,42** | **17.070.809,19** | **127,03** | **67,82** |

1. **RASHODI POSLOVANJA**

Osnovna vrsta rashoda - rashodi poslovanja planirani su u iznosu 12.535.947,37 eura, a u 2024. godini ostvareni su u iznosu 11.587.925,90 eura ili 92% godišnjeg plana i za 21% više u odnosu na 2023. godinu (konsolidirani proračun).

* 1. **Rashodi za zaposlene**

Rashodi za zaposlene obuhvaćaju plaće, doprinose na plaće i naknade po kolektivnim ugovorima za zaposlene gradske uprave i proračunskih korisnika (Dječjeg vrtića, Pučkog otvorenog učilišta, Gradske knjižnice i čitaonice, Lošinjskog muzeja i Javne vatrogasne postrojbe).

Ovi rashodi u 2024. godini ostvareni su u iznosu od 4.376.840,82 eura, što je 99% plana. U odnosu na prethodnu godinu veći su za 35% zbog osiguranja primjene modificiranog obračunskog načela sukladno novom Pravilniku o proračunskom računovodstvu i Računskom planu, odnosno knjiženje plaća u razdoblju na koji se odnosi, a ne u razdoblju kad je izvršena isplata. Odnosi se na plaće za 12 mjesec u gradskoj upravi, Javnoj vatrogasnoj postrojbi i Dječjem vrtiću.

* 1. **Materijalni rashodi**

Materijalni rashodi obuhvaćaju rashode korištenja usluga i dobara potrebnih za redovno funkcioniranje tijela gradske uprave i proračunskih korisnika, te naknade troškova zaposlenima. Ova vrsta rashoda ostvarena je u iznosu od 5.385.415,05 eura ili 90% godišnjeg plana, te su za 11% veći nego 2023. godine zbog povećanja troškova energenata i ostalih usluga uzrokovanih inflacijom.

Najveći rashodi iz ove skupine odnose se na komunalne usluge i usluge tekućeg i investicijskog održavanja, od čega najveći dio otpada na održavanje zelenih površina, čišćenje i održavanje javnih površina, dekorativnu rasvjetu i dekoraciju grada.

* 1. **Financijski rashodi**

Financijski rashodi odnose se na kamate na primljene zajmove od banaka, zatezne kamate, bankarske usluge i usluge platnog prometa. Ovi rashodi u 2024. godini ostvareni su u iznosu od 73.650,93 eura ili 82% od godišnjeg plana, te su za 2% manji u odnosu na prethodnu godinu.

* 1. **Subvencije**

Subvencije su se smanjile u odnosu na prethodnu godinu za 33.373,93 eura i iznose 155.410,33 eura odnosno 101% godišnjeg plana. Najveći dio odnosi se na Subvencije poljoprivrednicima i obrtnicima.

* 1. **Pomoći dane u inozemstvo i unutar općeg proračuna**

Ova vrsta rashoda realizirana je u iznosu od 201.255,81 eura, što čini 105% plana i u odnosu na 2023. godinu su veće za 60%, a odnose se na pomoć proračunu drugog grada (Grad Vukovar-stipendiranje), pomoći osnovnoj i srednjoj školi, te pomoć proračunskim korisnicima drugih proračuna (Zavod za hitnu medicinu PGŽ). Ovi rashodi su veći u odnosu na prethodnu godinu zbog povećanih tekućih pomoći te kapitalne pomoći osnovnoj školi.

* 1. **Naknade građanima i kućanstvima na temelju osiguranja i druge naknade**

Naknade građanima i kućanstvima u 2024. godini ostvarene su u iznosu od 470.251,43 eura ili 73% godišnjeg plana i u odnosu na 2023. godinu veći su za 25%. Ovi rashodi se odnose na naknade koje se isplaćuju za isplatu stipendija studentima te provedbu Socijalnog programa Grada Malog Lošinja sukladno Odluci o zaštiti socijalnog standarda građana.

* 1. **Ostali rashodi**

Ostali rashodi (tekuće i kapitalne donacije i kapitalne pomoći) ostvareni su u iznosu od 925.101,53 eura, što je 91% plana i za 22% su veći u odnosu na 2023. godinu.

Tekuće donacije čine najveći udio u strukturi ostalih rashoda, ostvarene su u iznosu od 753.647,91 eura i za 19% su veće u odnosu na 2023. godinu, a uključuju sredstva za financiranje: programa javnih potreba u kulturi i obrazovanju, programa socijalno-zdravstvenih potreba, programa javnih potreba u sportu i rekreaciji, programa poticanja gospodarstva, programa civilne zaštite.

U 2023. godini rashodi za kapitalne pomoći ostvarene su iznosu 121.874,22 eura (kapitalne pomoći trgovačkom društvu Komunalne usluge Cres Lošinj za prijevoz pokojnika, prijevozna sredstva i strojeve te nabavu urbane i komunalne opreme; trgovačko društvo Loger).

1. **RASHODI ZA NABAVU NEFINANCIJSKE IMOVINE**

Ova vrsta rashoda u 2024. godini ostvarena je u iznosu od 4.748.067,68 eura što čini 40% plana i za 40% više nego u 2023. godini.

* 1. **Rashodi za nabavu neproizvedene dugotrajne imovine**

Rashodi za nabavu nefinancijske nematerijalne imovine ostvareni su sa 335.083,69 ili 40% plana i u odnosu na prethodnu godinu su manji za 2,5%, a najvećim dijelom odnose se na izradu projektne dokumentacije za sljedeće projekte:

-izrada dokumentacije prostornog uređenja

-nastavak ažuriranja baze podataka - ATLAS,

-cesta Zagazinjine,

-spoj ulica Mate Vidulića i Stjepana Radića,

-rekonstrukcija Zagrebačke ulice,

-ulice i oborinska odvodnja u Artatorama,

-rekonstrukcija ceste Conrada Clara,

-prilazna cesta na Velopinu,

-riva lošinjskih kapetana,

-cesta u Artatorama,

-javna rasvjeta Artatore,

-sanacija deponija Kalvarija,

-deponij za građevinski otpad,

-rekonstrukcija stambenog fonda,

-stanogradnja,

-vatrogasni centar,

-utvrda Kaštel,

-Uređenje parka i križnog puta,

-izgradnja sportske dvorane,

-Fitness igralište u Velom Lošinju.

* 1. **Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine ostvareni su u iznosu od 3.349.989,71 ili 34%, što je za 40 % više nego u 2023. godini.

Rashodi se uglavnom odnose na realizaciju sljedećih projekata:

-cesta Ćunski-Kovčanje,

-javna rasvjeta u naselju Osor,

-parterno uređenje Suska u uvali Spiaža-II faza

-Biciklističke staze i šetnice

-šetnica Susak-uvala Bok

-park za pse u Velom Lošinju,

-dječje igralište Zagrebačka ulica,

-opremanje urbanom i komunalnom opremom,

-stanogradnja.

* 1. **Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini ostvareni su u iznosu od 1.062.994,28 eura ili 78% godišnjeg plana, što je za 65% više nego u 2023. godini.

Ovi rashodi se odnose na:

-rekonstrukciju postojećih poslovnih i stambenih prostora u vlasništvu Grada,

-uređenje krova u klubu iseljenika,

-rekonstrukcija kina Veli Lošinj,

-uređenje društvenog doma u Beleju

-rekonstrukcija društvenog doma na otoku Iloviku

-rekonstrukcija mlina na otoku Unije,

1. **IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova ostvareni su u 2024. godini u iznosu od 734.815,61 eura što čini 101% plana i za 64% su veći od prethodne godine. Odnose se na otplatu glavnice za primljene dugoročne kredite od Zagrebačke banke za „Rekonstrukciju i dogradnju obalnog zida i popločenje rive Priko“ i „Izgradnju i opremanje sortirnice Kalvarija“, te ESIF kredit za rekonstrukciju javne rasvjete.

1. **REZULTAT POSLOVANJA PRORAČUNA**

Stanja na osnovnim računima podskupine 922 iskazanog u Bilanci na dan 31. prosinca 2024. godine utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Iznos** |
| 92211 | Višak prihoda poslovanja | 4.390.005,92 |
| 92213 | Višak primitaka od financijske imovine | 1.423.184,96 |
| 92222 | Manjak prihoda od nefinancijske imovine | 4.155.117,68 |

Nakon pokrića manjka prihoda od nefinancijske imovine sa viškom prihoda poslovanja i knjigovodstvenog usklađenja na osnovnom računu 92211 Višak prihoda poslovanja ostati će saldo 1.658.073,20 EUR.

**POSEBNI DIO**

**OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA GRADA MALOG LOŠINJA ZA 2024. GODINU**

Rashodi su u Posebnom dijelu proračuna podijeljeni po organizacijskoj klasifikaciji, Jedinstveni upravni odjel odnosno po odsjecima gradske uprave koji su ustrojeni unutar Jedinstvenog upravnog odjela: -Ured gradonačelnika, Odsjek za urbanizam, komunalno gospodarstvo i gospodarenje gradskom imovinom, Odsjek za pravne, kadrovske poslove i samoupravu i Odsjek za proračun, financije, javnu nabavu i EU projekte.

Pregled ostvarenih rashoda po odsjecima unutar Jedinstvenog upravnog odjela gradske uprave, odnosno po mjestu troška te indeks njihovog ostvarenja u odnosu na planirane iznose prikazan je u sljedećoj tablici.

*Tablica 3***. Rashodi i izdaci po razdjelima i glavama u 2024. godini**

|  |  |  |  |  |
| --- | --- | --- | --- | --- |
| **ORGANIZACIJSKA I PROGRAMSKA KLASIFIKACIJA** | | **Plan 2024** | **Izvršenje2024** | **Indeks %** |
| **RAZDJEL 100** | **JEDINSTVENI UPRAVNI ODJEL** | **25.172.304,42** | **17.070.809,19** | **67,82** |
| **GLAVA 10001** | **URED GRADONAČELNIKA** | **252.200,00** | **242.269,01** | **96,06** |
| **A01** | **REDOVNA DJELATNOST GRADA** | **252.200,00** | **242.269,01** | **96,06** |
| 1001 | Javna uprava i administracija | 239.000,00 | 242.269,01 | 101,37 |
| 1005 | Intervencijski programi i zalihe | 13.200,00 | 0,00 | 0,00 |
| **GLAVA 10002** | **ODSJEK ZA URBANIZAM, KOMUNALNO GOSPODARSTVO I GOSPODARENJE GRADSKOM IMOVINOM** | **13.669.206,00** | **7.894.367,92** | **57,75** |
| **A02** | **URBANIZAM** | **134.500,00** | **83.522,16** | **62,10** |
| 2001 | Prostorno uređenje | 134.500,00 | 83.522,16 | 62,10 |
| **A03** | **KOMUNALNO GOSPODARSTVO** | **9.053.080,00** | **4.916.616,86** | **54,31** |
| 3001 | Razvoj i upravljanje sustava vodoopskrbe | 0,00 | 0,00 | 0,00 |
| 3002 | Izgradnja i uređenje komunalne infrastrukture-ceste i parkirališta | 1.585.300,00 | 1.125.998,06 | 71,03 |
| 3003 | Izgradnja i uređenje komunalne infrastrukture-javna rasvjeta | 91.400,00 | 34.604,65 | 37,86 |
| 3004 | Izgradnja i uređenje komunalne infrastrukture-javne površine | 633.000,00 | 560.018,37 | 88,47 |
| 3005 | Građevine i uređaji javne namjene | 270.400,00 | 227.296,47 | 84,06 |
| 3006 | Gradnja građevina za gospodarenje komunalnim otpadom | 3.278.380,00 | 23.758,55 | 0,72 |
| 3007 | Zaštita okoliša | 149.600,00 | 96.848,19 | 64,74 |
| 3008 | Održavanje komunalne infrastrukture-javna rasvjeta | 255.000,00 | 182.810,04 | 71,69 |
| 3009 | Održavanje komunalne infrastrukture-zelene površine | 640.000,00 | 639.499,31 | 99,92 |
| 3010 | Održavanje komunalne infrastrukture-javne površine | 1.537.200,00 | 1.494.266,25 | 97,21 |
| 3011 | Održavanje građ.uređaja i opreme javne namjene | 259.000,00 | 270.182,11 | 104,32 |
| 3012 | Održavanje komunalne infrastrukture-ceste i putevi | 292.000,00 | 242.780,88 | 83,14 |
| 3013 | Održavanje pomorskog dobra | 61.800,00 | 18.553,98 | 30,02 |
| **A04** | **GOSPODARENJE GRADSKOM IMOVINOM** | **3.063.400,00** | **1.586.076,36** | **51,78** |
| 4001 | Programska aktivnost | 173.900,00 | 144.395,97 | 83,03 |
| 4002 | Održavanje i izgradnja stambenog fonda | 2.637.900,00 | 1.285.356,00 | 48,73 |
| 4003 | Gospodarenje poslovnim objektima | 251.600,00 | 156.324,39 | 62,13 |
| **A05** | **JAVNA SIGURNOST** | **248.750,00** | **153.750,20** | **61,81** |
| 5001 | Organiziranje i provođenje zaštite i spašavanja | 248.750,00 | 153.750,20 | 61,81 |
| **Proračunski korisnik** | **JAVNA VATROGASNA POSTROJBA** | **1.169.476,00** | **1.154.402,34** | **98,71** |
| **GLAVA 10003** | **ODSJEK ZA PRAVNE, KADROVSKE POSLOVE I SAMOUPRAVU** | **10.009.847,42** | **7.756.630,11** | **77,49** |
| **A01** | **REDOVNA DJELATNOST GRADA** | **2.396.610,00** | **2.258.994,53** | **94,26** |
| 1001 | Javna uprava i administracija | 308.500,00 | 258.430,03 | 83,77 |
| 1002 | Mjesna samouprava | 605.110,00 | 497.589,01 | 82,23 |
| 1003 | Zaštita prava nacionalnih manjina | 3.400,00 | 3.400,00 | 100,00 |
| 1004 | Redovna djelatnost upravnih odjela | 1.479.600,00 | 1.499.575,49 | 101,35 |
| **A06** | **VRTIĆI** | **1.678.000,00** | **289.763,60** | **17,27** |
| 6001 | Predškolski odgoj i obrazovanje | 1.678.000,00 | 289.763,60 | 17,27 |
| **A07** | **ŠKOLE** | **259.500,00** | **272.505,52** | **105,01** |
| 7001 | Izvannastavni programi | 259.500,00 | 272.505,52 | 105,01 |
| **A08** | **KULTURA** | **288.300,00** | **246.691,69** | **85,57** |
| 8001 | Promicanje kulture | 226.300,00 | 186.591,69 | 82,45 |
| 8002 | Razvoj civilnog društva | 62.000,00 | 60.100,00 | 96,94 |
| **A09** | **SPORT I TEHNIČKA KULTURA** | **729.250,00** | **471.415,53** | **64,64** |
| 9001 | Razvoj sporta i rekreacije | 720.650,00 | 471.415,53 | 65,42 |
| 9002 | Programska aktivnost tehničke kulture | 8.600,00 | 0,00 | 0,00 |
| **A10** | **ZDRAVSTVO** | **242.600,00** | **230.580,00** | **95,05** |
| 1001 | Zdravstvo | 242.600,00 | 230.580,00 | 95,05 |
| **A14** | **SOCIJALNA SKRB** | **678.070,00** | **492.026,72** | **72,56** |
| 1401 | Socijalna skrb | 678.070,00 | 492.026,72 | 72,56 |
| **Proračunski korisnik** | **PUČKO OTVORENO UČILIŠTE** | **522.236,00** | **486.976,61** | 93,25 |
| **Proračunski korisnik** | **DJEČJI VRTIĆ CVRČAK** | **2.139.581,42** | **2.120.266,55** | 99,10 |
| **Proračunski korisnik** | **GRADSKA KNJIŽNICA I ČITAONICA** | **281.200,00** | **258.902,08** | 92,07 |
| **Proračunski korisnik** | **LOŠINJSKI MUZEJ** | **794.500,00** | **628.507,28** | 79,11 |
| **GLAVA 10004** | **ODSJEK ZA PRORAČUN, FINANCIJE, JAVNU NABAVU I EU PROJEKTE** | **1.241.051,00** | **1.177.542,15** | **94,88** |
| **A11** | **FINANCIJE** | **811.500,00** | **815.218,68** | **100,46** |
| 1101 | Financijski rashodi | 811.500,00 | 815.218,68 | 100,46 |
| **A12** | **EU PROJEKTI** | **141.400,00** | **97.567,82** | **69,00** |
| 1201 | Priprema i provedba EU projekata | 141.400,00 | 97.567,82 | 69,00 |
| **A13** | **GOSPODARSTVO, TURIZAM I POLJOPRIVREDA** | **288.151,00** | **264.755,65** | **91,88** |
| 1301 | Poticanje razvoja turizma | 164.651,00 | 135.268,76 | 82,15 |
| 1302 | Jačanje gospodarstva | 86.500,00 | 96.461,77 | 111,52 |
| 1303 | Potpora poljoprivredi | 25.000,00 | 18.540,39 | 74,16 |
| 1304 | Održavanje prometnih linija | 12.000,00 | 14.484,73 | 120,71 |

**Razdjel 100 – JEDINSTVENI UPRAVNI ODJEL**

U 2024. godini ukupni rashodi i izdaci Grada Malog Lošinja u visini 17.070.809,19 eura realizirani su unutar Jedinstvenog upravnog odjela.

Unutar jedinstvenog upravnog odjela ustrojeno je četiri odsjeka koji se u proračunu vode na razini glava:

**Glava 10001 – URED GRADONAČELNIKA**

**Glavni program A01- REDOVNA DJELATNOST GRADA** obuhvaća djelatnost izvršnog i zakonodavnog tijela, pružanje podrške radu izvršnog tijela, potpore političkim strankama, te protokolarne, savjetodavne poslove kao i organiziranje manifestacija i programa proslava te obilježavanje značajnih datuma.

Od planiranih 252.200,00 eura ostvareno je 242.269,01 eura ili 96% plana.

**PROGRAM 1001 – Javna uprava i administracija**

Cilj programa je osiguranje kadrovskih i materijalnih uvjeta za izvedbu protokolarnih događanja, priredbi i manifestacija, cjelovito obavještavanje javnosti o ostvarivanju postavljenih prioriteta i funkcioniranje političkih stranaka. Program je izvršen u visini 242.269,01 eura ili 101 % plana.

**PROGRAM 1005 – Intervencijski programi i zalihe**

Osiguranje sredstava za rješavanje hitnih slučajeva, elementarnih nepogoda i drugih neplaniranih potreba. U izvještajnom razdoblju nije bilo troškova po ovom programu.

**Glava 10002 – ODSJEK ZA URBANIZAM, KOMUNALNO GOSPODARSTVO I GOSPODARENJE GRADSKOM IMOVINOM**

**Glavni program A02- URBANIZAM**

Ostvaruje se kroz provođenje programa prostorno uređenje.

**PROGRAM 2001 – Prostorno uređenje**

Provođenje politike prostornog uređenja radi ujednačavanja uvjeta življenja na cijelom području Grada. Program obuhvaća izradu općih i pojedinačnih akata iz djelatnosti prostornog planiranja.

Od ukupno planiranih 134.500,00 eura, u 2024. godini utrošeno je 83.522,16 eura ili 62% plana za: izradu dokumentacije prostornog uređenja (8.125,00 eura), izradu baze podataka-Atlas 14- 19.712,50 eura, za evidentiranje nerazvrstanih cesta i komunalne infrastrukture – 26.346,54 eura te za geodetske izmjere gradskog zemljišta 28.701,05 eura.

**Glavni program A03- KOMUNALNO GOSPODARSTVO**

Ostvaruje se kroz provođenje sljedećih programa:

**PROGRAM 3002 – Izgradnja i uređenje komunalne infrastrukture-ceste i parkirališta**

Cilj programa: Sukladno Zakonu o komunalnom gospodarstvu izgradnja i uređenje komunalne infrastrukture za djelatnost – ceste i parkirališta

Od planiranih 1.585.300,00 eura u 2024. godini realizirano je 1.125.998,06 eura što čini 71% plana, što se najvećim dijelom odnosi na provedbu projekta cesta Ćunski-Kovčanje 1.067.922,82 eura.

**PROGRAM 3003 – Izgradnja i uređenje komunalne infrastrukture-javna rasvjeta**

Cilj programa:

Sukladno Zakonu o komunalnom gospodarstvu izgradnja i uređenje komunalne infrastrukture za djelatnost – javna rasvjeta.

U 2024. godini realizirano je 34.604,65 eura ili 38% plana od ukupno planiranih 91.400,00 eura, a rashodi se odnose na sljedeće projekte:

rekonstrukcija javne rasvjete, javna rasvjeta u naselju Osor, javna rasvjeta Nerezine i javna rasvjeta Artatore.

**PROGRAM 3004 – Izgradnja i uređenje komunalne infrastrukture-javne površine**

Cilj programa:

Sukladno Zakonu o komunalnom gospodarstvu izgradnja i uređenje komunalne infrastrukture za djelatnost – javne površine

U 2024. godini realizirano je 560.018,37 eura ili 88% godišnjeg plana od ukupno planiranih 633.000,00 eura, a rashodi se odnose na projekte:

-Parterno uređenje Suska u uvali Spiaža-faza II

-Biciklističke staze i šetnice,

-šetnica Susak-uvala Bok.

-park za pse u Velom Lošinju.

**PROGRAM 3005 – Građevine i uređaji javne namjene**

Cilj programa:

Sukladno Zakonu o komunalnom gospodarstvu izgradnja i uređenje komunalne infrastrukture za građevine i uređaje javne namjene.

Od planiranih ukupno 270.400,00 eura u 2024. godini realizirano je 227.296,47 eura ili 84% plana, na sljedeće projekte:

-dječje igralište u Zagrebačkoj ulici,

-prijevozna sredstva i strojevi i

-opremanje urbanom i komunalnom opremom.

**PROGRAM 3006 – Gradnja građevina za gospodarenje komunalnim otpadom**

Planirana sredstva u visini 3.278.380,00 eura u 2024. godini realizirana su u iznosu 23.758,55 eura (1%). Ovakvo odstupanje nastalo je zbog planiranja sredstava za projekt sanacije deponija Kalvarija koji je planiran u velikom iznosu isključivo radi provedbe postupka javne nabave.

**PROGRAM 3007 – Zaštita okoliša**

Cilj programa:

Zaštita okoliša i razvijanje svijesti kod građana o potrebi očuvanja prirodnih resursa.

Od planiranih ukupno 149.600,00 eura u 2024. godini realizirano je 96.848,19 eura ili 65% plana za intervencije na javnim i poljoprivrednim površinama 41.142,20 eura, prosjeke i održavanje šuma 20.345,99 eura, centar za znanost o moru 35.000,00 eura.

**PROGRAM 3008 – Održavanje komunalne infrastrukture-javna rasvjeta**

Cilj programa: Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga za djelatnost-javna rasvjeta.

Od ukupno planiranih 255.000,00 eura u 2024. godini utrošeno je 182.810,04 eura ili 72% plana.

U okviru ovog programa financiraju se aktivnosti: utrošak struje, održavanje javne rasvjete i dekorativna rasvjeta i dekoracija grada.

**PROGRAM 3009 – Održavanje komunalne infrastrukture-zelene površine**

Cilj programa: Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga za djelatnost-zelene površine.

Od ukupno planiranih 640.000,00 eura u 2024. godini utrošeno je 639.499,31 eura ili 100% plana.

**PROGRAM 3010 – Održavanje komunalne infrastrukture-javne površine**

Cilj programa: Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga za djelatnost-javne površine.

Od ukupno planiranih 1.537.200,00 eura u 2024. godini utrošeno je 1.494.266,25 eura ili 97% plana.

**PROGRAM 3011 – Održavanje građ.uređaja i opreme javne namjene**

Cilj programa: Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga

Od ukupno planiranih 259.000,00 eura u 2024. godini utrošeno je 270.182,11 eura ili 104% plana.

**PROGRAM 3012 – Održavanje komunalne infrastrukture- ceste i putevi**

Cilj programa: Sukladno Zakonu o komunalnom gospodarstvu i Odlukama Grada osigurava se zadovoljavajuća komunalna infrastruktura i usluga iz djelatnosti nerazvrstanih cesta.

Od ukupno planiranih 292.000,00 u 2024. godini utrošeno je 242.780,88 eura ili 83% plana. U okviru ovog programa financirane su aktivnosti: održavanje nerazvrstanih ulica i puteva, regulacija prometa, prometna signalizacija.

**PROGRAM 3013 – Održavanje pomorskog dobra**

Cilj programa: Sukladno Zakonu o pomorskom dobru i morskim lukama provodi se održavanje pomorskog dobra.

Od planiranih ukupno 61.800,00 eura u 2024. godini realizirano je 18.553,98 eura a odnosi se na potrošnju vode na plažama te na nove sanitarne čvorove na pomorskom dobru.

**Glavni program A04- GOSPODARENJE GRADSKOM IMOVINOM**

U 2024. godini realiziran je sa 52% plana, odnosno 1.586.076,36 eura.

Ostvaruje se kroz provođenje sljedećih programa:

**PROGRAM 4001 – Programska aktivnost**

Cilj programa: Osiguranje uvjeta za provedbu programa iz komunalnog sustava.

Od ukupno planiranih 173.900,00 eura u 2024. godini utrošeno je 104.921,13 ili 82% plana.

**PROGRAM 4002 – Održavanje i izgradnja stambenog fonda**

Cilj programa:

Postiže se zadovoljavanje potreba stanovništva za izgradnjom novih i održavanjem postojećih stanova.

Od ukupno planiranih 2.637.900,00 eura u 2024. godini utrošeno je 1.285.356,00 eura ili 49% plana, od čega za rekonstrukciju stambenog fonda 134.462,55 eura, a za stanogradnju 1.125.742,27 eura.

**PROGRAM 4003 – Gospodarenje poslovnim objektima**

Cilj programa:

Programom se postiže zadovoljavanje potreba stanovništva za odgovarajućim poslovnim prostorima potrebnim za razvoj poduzetništva, te se zadovoljavaju potrebe turista kroz raznovrsniju ponudu.

Od ukupno planiranih 251.600,00 eura u 2024. godini utrošeno je 156.324,39 eura ili 62% plana, i to: za troškove upravljanja 27.512,79 eura i za rekonstrukciju posl.prostora 128.811,60 eura.

**Glavni program A05– Javna sigurnost**

U sklopu Glavnog programa – Javna sigurnost – provodi se:

**PROGRAM 5001 – Organiziranje i provođenje zaštite i spašavanja**

Cilj programa:

Programom se ostvaruju uvjeti za zaštitu imovine i prirode od požara temeljem Zakonu o vatrogastvu i gradskog plana zaštite od požara. Program također obuhvaća organizacijske oblike sustava zaštite i spašavanja, te djelovanja u slučaju prirodnih i drugih nesreća. U 2024. godini realizirano je za ovaj program 153.750,20 eura ili 62% od ukupno planiranih 248.750,00 eura.

**PRORAČUNSKI KORISNIK: JAVNA VATROGASNA POSTROJBA**

U nadležnosti Odsjeka za urbanizam, komunalno gospodarstvo i gospodarenje gradskom imovinom je i proračunski korisnik Javna vatrogasna postrojba koji je u izvještajnom razdoblju utrošio ukupno 1.154.402,34 eura ili 99 % plana.

**Glava 10003 – ODSJEK ZA PRAVNE, KADROVSKE POSLOVE I SAMOUPRAVU**

**Glavni program A01- REDOVNA DJELATNOST GRADA**

obuhvaća djelatnost izvršnog i zakonodavnog tijela, provedbu izbora, pružanje podrške radu izvršnog tijela, razvoj civilnog društva, zaštitu prava nacionalnih manjina, promicanje ljudskih prava.

Realizira se kroz sljedeće programe:

**PROGRAM 1001 – Javna uprava i administracija**

Cilj programa: učinkovito izvršavanje poslova prisilne naplate potraživanja, provedbe ovršnih i drugih postupaka radi namirenja tražbina, te upravnih sporova, kao i poslove zaštite mladih kroz suradnju sa Savjetom mladih i drugim udrugama, kao i promicanje sudjelovanja građana u odlučivanju.

Od ukupno planiranih 308.500,00 eura, u 2024. godini realizirano je 258.430,03 eura ili 84% i to za: troškove odvjetnika i sudskih postupaka, izbore za mjesne odbore i izbore za vijeća nacionalnih manjina.

**PROGRAM 1002 – Mjesna samouprava**

Cilj programa- potpomaganje djelovanju i radu mjesnih odbora, a realiziran je sa 497.589,01 eura, odnosno 82 % od godišnjeg plana, od čega se najveća vrijednost odnosi na uređenje društvenog doma u Beleju (257.368,44 eura), rekonstrukcija kina Veli Lošinj (66.671,75 eura) uređenje krova u klubu iseljenika na otoku Susku (50.623,42 eura), rekonstrukcija društvenog doma na otoku Iloviku (57.166,25 eura) i rekonstrukcija mlina na otoku Unije (48.740,00 eura) koji su sufinancirani iz kapitalnih pomoći.

**PROGRAM 1003 – Zaštita prava nacionalnih manjina**

Cilj ovog programa, osiguravanje ustavnih prava nacionalnih manjina sukladno odredbama Zakona o nacionalnim manjinama, ovaj program u 2024. godini realiziran je u visini 3.400,00 eura ili 100% plana.

**PROGRAM 1004 – Redovna djelatnost upravnih tijela**

Cilj programa je osiguranje materijalnih, stručnih i prostornih uvjeta za rad upravnih tijela te uspješno i učinkovito izvođenje postavljenih zadaća. Rashodi programa odnose se na plaće zaposlenih, materijalne troškove, troškove stručnog usavršavanja, tekuće i investicijsko održavanje prostora, investicije u upravne prostore i nabavu opreme. U 2024. godini ovaj program je realiziran u iznosu od 1.499.575,49 eura što čini 101% planiranih godišnjih sredstava.

Najveći rashod odnosi se na rashode za zaposlene u upravnim tijelima 1.060.454,67 eura.

**Glavni program A06- VRTIĆI**

Obuhvaća **PROGRAM 6001 – Predškolski odgoj i obrazovanje**

Cilj programa za predškolsko obrazovanje je omogućiti djeci sveobuhvatan razvoj, pripremajući ih za daljnje školovanje i život. Program se fokusira na razvoj njihovih socijalnih, emocionalnih, kognitivnih, motoričkih i jezičnih vještina, potičući ih na istraživanje, igru i učenje. Kroz strukturirane aktivnosti i igre, djeca se osposobljavaju za razvoj samostalnosti, kritičkog mišljenja, suradnje s vršnjacima i stjecanje osnovnih znanja koja će im pomoći u kasnijem obrazovnom procesu. Također, cilj je razvijati pozitivne stavove prema učenju, kulturi i društvenim vrijednostima.

U 2024. godini program je realiziran u iznosu od 289.763,60 eura ili 17% godišnjeg plana za rekonstrukciju i opremanje Dječjeg vrtića Žižula-II.

**Glavni program A07- ŠKOLE**

**PROGRAM 7001 – Izvannastavni programi**

Cilj programa u školama je pružiti učenicima dodatne prilike za osobni razvoj, unapređenje vještina i interesiranja izvan redovitog kurikuluma. Ovi programi omogućuju djeci da se izražavaju kreativno, istražuju svoje talente i strasti, te razvijaju socijalne, organizacijske i komunikacijske vještine. Izvannastavne aktivnosti također omogućuju djeci da se bave sportom, umjetnošću, znanošću, glazbom ili drugim interesima, čime se potiče njihov sveobuhvatan razvoj i priprema za izazove u životu i društvu. Kroz ove aktivnosti učenici imaju priliku naučiti važnost timskog rada, discipline, odgovornosti i samopouzdanja.

Ovim programom financiraju se i sufinanciraju aktivnosti izvan zakonom propisanih obveznih aktivnosti u ustanovama odgoja, školstva i znanosti, a navedeni cilj u 2024. godini realiziran je sa 105% plana ili 272.505,52 eura.

**Glavni program A08- KULTURA**

**PROGRAM 8001 – Promicanje kulture**

Cilj programa je zadovoljavanje kulturno obrazovnih potreba građana i posjetitelja. Program omogućuje i funkcioniranje jednokratnih umjetničkih projekata sa ciljem zadovoljavanja raznovrsnih kulturnih potreba građana. U 2024. godini program je realiziran sa 246.691,69 eura što čini 86% ukupno planiranih sredstava. U okviru ovog programa realizirane su aktivnosti djelatnost medija, te kapitalni projekt Osorski bedemi financiran sredstvima kapitalnih pomoći Ministarstva kulture, izrada dokumentacije za projekt uređenje parka i križnog puta kao i održavanje vjerskih objekata.

**PROGRAM 8002 – Razvoj civilnog društva**

Cilj programa, razvoj amaterizma i poticanje amaterskog stvaralaštva, poticanje udruživanja građana radi zadovoljavanja raznih kulturnih potreba, postiže se kroz tekuće donacije udrugama, a 2024.godine realiziran je sa 60.100 eura što čini 97% od ukupno planiranih sredstava.

**Glavni program A09- SPORT I TEHNIČKA KULTURA**

**PROGRAM 9001 – Razvoj sporta i rekreacije**

Cilj ovog programa je promicanje i razvoj amaterskog sporta kod građana, rekreativno bavljenje sportom, sudjelovanje klubova na natjecanjima te što veće uključenje mladih u bavljenje sportom. Rashodi ovog programa odnose se na rashode za sportsku dvoranu, održavanje sportskih igrališta, održavanje sportskih manifestacija i nagrađivanje uspješnih sportaša, kao i tekuće donacije sportskim klubovima. Program je realiziran sa 471.415,53 eura ili 65% plana, pri čemu najveći dio otpada na financiranje sportskih udruga 140.000,00 eura. U sklopu ovog programa realizirani je i kapitalni projekt sportsko igralište u Velom Lošinju, te izrađena projektna dokumentacija za izgradnju sportske dvorane.

**PROGRAM 9002 – Programska aktivnost tehničke kulture**

Cilj ovog programa je populariziranje i razvoj raznih vidova tehničke kulture i posebnih tehničkih vještina kod odraslih, djece i mladih, a realizira se kroz tekuće donacije udrugama. Program u 2024. godini nije realiziran.

**Glavni program A10- ZDRAVSTVO**

**PROGRAM 1001 – Zdravstvo**

Cilj ovog programa je osigurati građanima viši standard zdravstvene zaštite, te pomoći u stvaranju preduvjeta kvalitetnijeg života na otocima. Program je u 2024. godini realiziran sa 230.580,00 eura ili 95% od ukupno planiranih sredstava i to za financiranje dolaska liječnika specijalista, sufinanciranje smještaja liječnika i medicinskih sestara, sufinanciranje rada stacionara, hitne službe u ljetnim mjesecima, centra za hemodijalizu i turističke ambulante u Malom Lošinju.

**Glavni program A14- SOCIJALNA SKRB**

Cilj programa je raznim oblicima pomoći iz socijalne skrbi osigurati korisnicima adekvatnu pomoć kroz oblike pomoći u skladu s Odlukom o zaštiti socijalnog standarda građana. Program je realiziran u iznosu od 492.026,72 eura što čini 73% godišnjeg plana.

U nadležnosti Odsjeka za pravne, kadrovske poslove i samoupravu su i sljedeći proračunski korisnici:

**PRORAČUNSKI KORISNIK: PUČKO OTVORENO UČILIŠTE**

Pučko otvoreno učilište je u 2024. godini utrošilo je ukupno 486.976,61 eura ili 93 % plana.

**PRORAČUNSKI KORISNIK: DJEČJI VRTIĆ CVRČAK**

Dječji vrtić Cvrčak je u 2024. godini utrošio ukupno 2.120.266,55 eura ili 99 % plana koji iznosi 2.139.581,42 eura.

**PRORAČUNSKI KORISNIK: GRADSKA KNJIŽNICA I ČITAONICA**

Gradska knjižnica i čitaonica je u izvještajnom razdoblju utrošila ukupno 258.902,08 eura ili 92 % plana koji iznosi 281.200,00 eura.

**PRORAČUNSKI KORISNIK: LOŠINJSKI MUZEJ**

Lošinjski muzej je u izvještajnom razdoblju utrošio ukupno 628.507,28 eura ili 79 % plana koji iznosi 794.500,00 eura.

**Glava 10004 – ODSJEK ZA PRORAČUN, FINANCIJE, JAVNU NABAVU I EU PROJEKTE**

**Glavni program A11- FINANCIJE**

**PROGRAM 1101 – Financijski rashodi**

Cilj programa je osiguranje sredstava za financiranje bankarskih usluga, te usluga Porezne uprave za poslove obračunavanja poreza na potrošnju i usluga FINE, te sredstava za otplatu glavnice dugoročnih kredita. U 2024. godini, program je realiziran sa 815.218,68 eura ili 100% planiranih sredstava.

**Glavni program A12- EU PROJEKTI**

**PROGRAM 1201- Priprema i provedba EU projekata**

Cilj i opis programa:

Intenziviranje aktivnosti oko pripreme EU projekata i kandidiranja na otvorene javne pozive i natječaje i povećanje učinkovitosti u povlačenju bespovratnih EU sredstava, kao i uspješna provedba projekata za koje su odobrena sredstva iz EU programa. U 2024. godini program je realiziran sa 97.567,82 ili 69% planiranih sredstava, za pripremu projektne dokumentacije, te subvencije trgovačkom društvu Loger za troškove plaća i održavanja.

**Glavni program A13- GOSPODARSTVO, TURIZAM I POLJOPRIVREDA**

U okviru ovog glavnog programa realiziraju se sljedeći programi:

**PROGRAM 1301 – Poticanje razvoja turizma**

Cilj programa je promicanje turizma kroz sufinanciranje zajedničkih programa koji se realiziraju u suradnji s Turističkom zajednicom Grada Malog Lošinja. U 2024. godini program je realiziran sa 135.268,76 eura sredstava ili 82% plana.

**PROGRAM 1302 – Jačanje gospodarstva**

Cilj programa je poticanje razvoja malog poduzetništva, pogotovo kod ciljanih skupina (žene i mladi), te povećanje broja obrtnika i malih poduzetnika, postiže se kroz subvencije poduzetnicima. U izvještajnom razdoblju ciljevi programa realizirani su sa 96.461,77 eura što je za 41% više u odnosu na prethodnu godinu.

**PROGRAM A07 1303 – Potpora poljoprivredi**

Cilj programa stvaranje preduvjeta za razvoj poljoprivrede kroz poticanje poljoprivrednika za uspostavu novih nasada i stada, certificiranje poljoprivrednih proizvoda i sl. U 2024. godini program je realiziran u iznosu od 18.540,39 eura što je za 20% više u odnosu na 2023.godinu.

**PROGRAM 1304 – Održavanje prometnih linija**

Cilj programa doprinos približavanju malih otoka i mjesta središtu Malog Lošinja i olakšavanje otočne izoliranosti realiziran je sa 14.484,73 eura.

**POSEBNI IZVJEŠTAJI**

1. **IZVJEŠTAJ O KORIŠTENJU PRORAČUNSKE ZALIHE**

Sukladno članku 65. Zakonu o proračunu (Narodne novine br. 144/21), sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredviđenih nesreća odnosno izvanrednih događaja tijekom godine.

Odlukom o izvršavanju Proračuna Grada Malog Lošinja za 2023. godinu utvrđena su sredstva za proračunsku zalihu u iznosu od 13.200,00 eura.

**U razdoblju od 01.01.2024-31.12.2024. godine nisu korištena sredstva proračunske zalihe.**

1. **IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Sadržaj izvještaja o korištenju sredstava fondova Europske unije propisan je člankom 27. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23).

U 2024. godini primljeno je ukupno 116.458,47 eura sredstava iz fondova europske unije.

Detaljan prikaz daje se u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **Naziv projekta** | **Naziv fonda** | **Ukupna vrijednost projekta** | **EU sredstva uplaćena do 2024. godine** | **EU sredstva uplaćena u 2024. godini** | **Nacionalna sredstva** | **Sredstva Grada** |
| Razvoj i poboljšanje kvalitete i dostupnosti infrastrukture na dijelu poduzetničke zone | Operativni program konkurentnost i kohezija-Europski investicijski i strukturni fondovi | 462.455.86 | 162.537,33 | 51.458,47 | 238.901,00 | 9.559,06 |
| Aleja lošinjskih kapetana | FLAG VELA VRATA | 74.375,00 | 0 | 65.000,00 |  | 9.375,00 |

U 2024. godini isplaćeno je 51.458,47 eura za projekt „Razvoj i poboljšanje kvalitete i dostupnosti infrastrukture na dijelu poduzetničke zone“ koji je proveden još 2017-2018. godine. Isplata je izvršena početkom godine zbog uvažavanja žalbe radi ustezanja 25% od visine odobrenih EU sredstava (224.267,02 eura).

U 2024. godini dobivena su i sredstva u visini 65.000 eura za projekt Aleja lošinjskih kapetana koji je proveden 2023. godine.

Popis projekata za koje je ugovoreno sufinanciranje iz EU sredstava, a za koja još nisu stigle uplate daje se u sljedećoj tablici:

|  |  |  |  |  |
| --- | --- | --- | --- | --- |
| **Naziv projekta** | **Naziv fonda** | **Ukupna vrijednost projekta** | **EU sufinanciranje** | **Provedba projekta** |
| Izgradnja i opremanje modularnog dječjeg vrtića | Nacionalni plan oporavka i otpornosti - NPOO | 1.543.276,49 | 500.000,00 | 05.04.2023-05.05.2025 |
| Rekonstrukcija društvenog doma V.Lošinj | LAG KVARNERSKI OTOCI | 94.102,30 | 34.401,72 | 07.11.2022-22.09.2023 |
| Sanacija i zatvaranje odlagališta otpada "Kalvarija" - Mali Lošinj | Nacionalni plan oporavka i otpornosti - NPOO | 5.825.700,80 | 3.973.266,63 | 12.08.24-31.03.2026 |

Projekti Rekonstrukcija društvenog doma u Velom Lošinju izvršen je u 2023. godini, podneseno je završno izvješće, ali isplata sredstava ugovorenog sufinanciranja bila je tek početkom 2025.godine.

1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU**

**NOVCA I KAPITALA**

Izvještaj o zaduživanju na domaćem i stranom tržištu novca i kapitala daje pregled zaduživanja u izvještajnom razdoblju po instrumentima zaduženja, valutnoj, kamatnoj i ročnoj strukturi.

Za Kredit Erste & steiermaerkische bank d.d., za projekt „Rekonstrukcija i dogradnja obalnog zida i popločenje rive Priko“, u 2022. godini Grad je izvršio refinanciranje na način da je postojeći kredit u Erste banci otplaćen u cijelosti, novim zaduženjem u Zagrebačkoj banci uz kamatnu stopu 0,80% godišnje, fiksna na rok otplate od 10. godina. Zadnja rata dospijeva 01.07.2032. godine.

U 2022. godini Grad je temeljem Odluke gradskog vijeća i suglasnosti Vlade Republike Hrvatske sklopio Ugovor o novom dugoročnom kreditu za financiranje ulaganja u izgradnju i opremanje Sortirnice na iznos od 891.000,00 eura, uz redovnu kamatnu stopu 0,80% godišnje, fiksno na rok otplate od 10 godina.

U 2022. godini Gradu Malom Lošinju odobren je kredit u Hrvatskoj banci za obnovu i razvitak u iznosu 1.260.866,67 eura s rokom otplate kredita od 10 godina, uz fiksnu godišnju kamatnu stopu 0,1%, bez naknade za obradu kredita za „Rekonstrukciju javne rasvjete“, a temeljem suglasnosti Vlade Republike Hrvatske ishodovane u 2021. godini. Kredit je u 2023. godini iskorišten kompletno – u vrijednosti izvršenih radova 809.140,04 eura.

U 2024. godini Gradu Malom Lošinju odobren je kredit u Hrvatskoj banci za obnovu i razvitak u iznosu 900.000,00 EUR s rokom otplate 15 godina, uz fiksnu godišnju kamatu 3,74% za kupnju objekta za stanove koji će se davati u najam građanima. Kredit je u cijelosti iskorišten u 2024. godini.

U 2024. godini Gradu Malom Lošinju odobren je kredit u Hrvatskoj banci za obnovu i razvitak u iznosu 600.000,00 EUR s rokom otplate 15 godina, uz fiksnu godišnju kamatu 3,17% za izgradnju modularnog Dječjeg vrtića u M.Lošinju. Kredit nije iskorišten u 2024. godini.

U tablici se daje prikaz svih postojećih zaduženja Grada Malog Lošinja sa stanjem glavnice na dan 31.12.2024. godine

|  |  |  |  |  |  |
| --- | --- | --- | --- | --- | --- |
| **R.br.** | **Vrsta kredita/zajma** | **Naziv pravne osobe davatelja kredita/zajma** | **Stanje glavnice na dan 1.1.24** | **Plaćeno 1.1-31.12.2024** | **Stanje glavnice na dan 31.12.24.** |
| 1. | Dugoročni tuzemni kredit  5100631189-  refinanciranje | Zagrebačka banka | 633.461,59 Eur | 90.494,50 Eur | 542.967,09 Eur |
| 2. | Dugoročni tuzemni kredit  5100631197-sortirnica | Zagrebačka banka | 814.934,28 Eur | 103.948,00 Eur | 710.986,28 Eur |
| 3. | Dugoročni kredit-ESIF  Javna rasvjeta | HBOR | 809.140,04 Eur | 405.858,21 Eur | 403.281,83 Eur |
| 4. | Dugoročni kredit-kupnja zgrade u Ćunskom | HBOR | 0,00 | 0,00 | 900.000,00 Eur |

1. **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Sukladno članku 28. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23) izvještaj o danim zajmovima i potraživanjima po danim zajmovima sadrži pregled danih zajmova i potraživanja za dane zajmove.

**U 2024. godini Grad Mali Lošinj nije davao zajmove niti ima potraživanja po danim zajmovima.**

1. **IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Sukladno članku 129. Zakona o proračunu, jedinica lokalne i područne (regionalne) samouprave može dati jamstvo pravnoj osobi u svom većinskom izravnom ili neizravnom vlasništvu i ustanovi čiji je osnivač, za ispunjenje obveza pravne osobe i ustanove. Jedinica lokalne i područne (regionalne) samouprave obvezna je prije davanja jamstva ishoditi suglasnost ministra financija. Dano jamstvo se uključuje u opseg mogućeg zaduživanja JLP (R)S.

Izvještaj o danim jamstvima sadrži pregled danih jamstava te stanje obveza o danim jamstvima na početku i na kraju izvještajnog razdoblja.

***U 2024.godini Grad Mali Lošinj nije davao nova jamstva.***

Stanje aktivnih jamstava na dan 31.12.2024. godine iznosi 0,00 kuna.

1. **IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

**STANJE NENAPLAĆENIH DOSPJELIH POTRAŽIVANJA NA DAN 31.12.2024.**

|  |  |  |  |  |  |  |
| --- | --- | --- | --- | --- | --- | --- |
| **PRIHOD** | **GRAD MALI LOŠINJ** | **JAVNA VATROGASNA POSTROJBA** | **DJEČJI VRTIĆ CVRČAK** | **GRADSKA KNJIŽNICA I ČITAONICA** | **PUČKO OTVORENO UČILIŠTE** | **LOŠINJSKI MUZEJ** |
| 1. | 2. | 3. | 4. | 5. | 6. | 7. |
| **Porez na promet nekretnina 1783** | 418.913,20 |  |  |  |  |  |
| **Porez na potrošnju** | 17.996,58 |  |  |  |  |  |
| **Komunalna naknada i naknada za uređenje voda 5770** | 728.546,41 |  |  |  |  |  |
| **Komunalni doprinos 5720** | 193.910,64 |  |  |  |  |  |
| **Spomenička renta 2869** | 109.897,66 |  |  |  |  |  |
| **Naknada za nezakon. Izgrađ. građ. 2963** | 4.947,24 |  |  |  |  |  |
| **Porez na kuće za odmor 1716** | 355.488,68 |  |  |  |  |  |
| **Prihodi po posebnim ug. 7811** | 34.284,38 |  |  |  |  |  |
| **Otkup stanova 7820** | 28.947,63 |  |  |  |  |  |
| **Najam stanova 5835** | 99.797,68 |  |  |  |  |  |
| **Zakup poslovnih prostora 7722** | 766.737,66 |  |  |  |  |  |
| **Naknada za javne površine 5738** | 197.662,67 |  |  |  |  |  |
| **Porez na tvrtku 1732** | 96.243,59 |  |  |  |  |  |
| **Porez na javne površine 1740** | 98.285,65 |  |  |  |  |  |
| **Kazne 6700** | 4.895,95 |  |  |  |  |  |
| **Ostali nespomenuti prihodi 7706** | 43.219,47 |  |  |  |  |  |
| **Koncesije 5819** | 2.263,58 |  |  |  |  |  |
| **Koncesije/dozvole na pomorskom dobru 7500** | 683.407,16 |  |  |  |  |  |
| **Prihodi od pruženih usluga (DV-potraživanja od roditelja; LM i GKiČ potraživanja za prihode od prodaje proizvoda i robe te pruženih usluga i za povrat po protestiranim jamstvima)** |  | 0,00 | 37.494,05 | 39,81 | 0,00 | 145,59 |
| **UKUPNO** | **3.885.445,83** | **0,00** | **37.494,05** | **39,81** | **0,00** | **145,59** |

**STANJE OBVEZA NA DAN 31.12.2024.**

|  |  |  |  |  |
| --- | --- | --- | --- | --- |
| **Naziv** | **Stanje obveza na dan 01.01.2024.** | **Stanje obveza na dan 31.12.2024** | **Stanje dospjelih obveza** | **Stanje nedospjelih obveza** |
| GRAD MALI LOŠINJ | 4.354.624,81 | 4.211.790,74 | 95.107,54 | 4.116.683,20 |
| DJEČJI VRTIĆ CVRČAK | 124.925,40 | 150.551,56 | 0,00 | 150.551,56 |
| PUČKO OTVORENO UČILIŠTE | 14.864,26 | 18.810,71 | 0,00 | 18.810,71 |
| GRADSKA KNJIŽNICA I ČITAONICA | 13.869,03 | 19.708,42 | 0,00 | 19.708,42 |
| LOŠINJSKI MUZEJ | 18.497,91 | 36.599,84 | 13,10 | 36.586,74 |
| JAVNA VATROGASNA POSTROJBA | 218.151,13 | 195.489,15 | 0,00 | 195.489,15 |
| **UKUPNO** | **4.744.932,54** | **4.632.950,42** | **95.120,64** | **4.537.829,78** |

Stanje ukupnih obveza Grada i proračunskih korisnika na dan 31.12.2024. godine bilo je 4.632.950,42 eura, od čega 95.107,54 dospjelih obveza, a 4.537.829,78 eura nedospjelih obveza za dugoročne kredite.

**POTENCIJALNE OBVEZE**

Stanje potencijalnih obveza po osnovi sudskih postupaka iznosi 2.331.985,30 eura.

Odnose se na sve pokrenute sudske sporove bez obzira da li se Grad Mali Lošinj javlja kao tuženik ili tužitelj.